बाराती भिड़े, युवक का सिर फूटा
लोसल | कस्बेमें रविवार रात को डीजे पर नाच रहे बाराती आपस में भिड़ गए। इससे युवक का सिर फूट गया। उसे गंभीर हालत में सीकर रैफर किया है। पुलिस ने पांच युवकों को हिरासत में लिया है।
लोसल थानाधिकारी भगवानसिंह ने बताया कि सांसियों के मोहल्ले में दौलपुरा से बारात आई थी। रात साढ़े आठ बजे बाराती नाच रहे थे। बारात में महिलाएं भी थी। एक युवती ने डांस कर रहे युवकों पर चेन तोड़ने का आरोप लगाकर शिकायत की। इसके बाद बारातियों में कहासुनी शुरू हो गई। विवाद बढ़ा तो दोनो पक्ष एक-दूसरे पर डंडे बरसाने लगे। मारपीट में दांतारामगढ़ निवासी रोशन पुत्र मदन का सिर फूट गया। घटना की सूचना पर पुलिस भी मौके पर पहुंच गई। घायल युवक को राजकीय सामुदायिक स्वास्थ्य केंद्र पहुंचाया। हालत गंभीर होने पर उसे सीकर रैफर कर दिया है। पुलिस ने मालियों की ढाणी दांतारामगढ़ निवासी रमेश,वीरू, रमेश उर्फ बाला, सन्नी, सुरेश को हिरासत में लिया है।
hin_Deva hin_Deva hin_Deva